Mearinas

Mearinas () – upė šiaurės rytų Brazilijoje, Maranjauno valstijoje. Prasideda Brazilijos plokščiakalnio šiaurinėje dalyje, Sera Negros masyve,R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. susiliejus Negros, Meninos ir Krueiraso upėms. Teka į šiaurės rytus per Atlanto vandenyno žemumą. Įteka į San Markoso įlanką, drauge su Pindarės ir Gražau upėmis suformuoja estuariją. Ties įlankos-estuarijos žiotimis įsikūręs San Luisas.

Didžiausi intakai: Korda (dešinysis), Gražau, Pindarė (kairieji).

Mearino žemupyje stebimas pororokos reiškinys. Upę maitina krituliai; vandeningiausia balandį, gegužę. Žemupyje laivuojama. Prie Mearino įsikūrę miestai: Bara do Korda, Esperantinopolis, Pedreirasas, Bakabalis, Vitorija do Mearinas, Araris.Mapa Multimodal Maranhão, DNIT, 2013. Mearino aukštupio baseine įsteigtos kelios indėnų teritorijos (Kana Bravos-Gvažažarų, Bakurizinijo).

 Pastabos 

 Šaltiniai 

Kategorija:Brazilijos upės